Mary Stewart

Mary Lady Stewart  (1916-yil 17-sentyabr – 2014-yil 9-may) – britaniyalik yozuvchi, bir qator sarguzasht romanlar muallifi.

 Taʼlimi 
Mary Florence 1916-yil 17-sentabrda tugʻilgan. Boshlangʻich maktab oʻqituvchisi Mary Edith Matthew va Frederick Albert Rainbowlarning qizi boʻlgan.

Mary 8 yoshida Penrit shahridagi Eden Hall maktab-internatida oʻqigan, U yerdagi bosimlar, haqoratlar unga doimiy taʼsir qilgani sabab maktabini oʻzgartirgan. Yorkshirdagi Ripon shahridagi Skellfeild maktabi unga muvafaqqiyat keltirdi. Shu maktabda stipendiya yutib oldi. Maryga Oksford, Kembrij va Durham universitetlari tomonidan talabalikka takliflar tushgan va u Durhamni tanlagan. 1938-yilda Durham universitetini ingliz tili yoʻnalishida birinchi darajali aʼlo baholar bilan tugatdi, keyingi yilda ingliz tilidan birinchi darajali oʻqituvchilik diplomi bilan taqdirlandi. 1941-yilda aaynan shu yoʻnalishda magistrlik darajasini olgan.

 Ijodiy faoliyati 
Stewartning koʻplab tarixiy va fantastik romanlari eng koʻp sotilgan kitoblar roʻyxatidan oʻrin egallagan. Yozuvchining kichik hikoyalari ham tanqidchilar tomonidan eʼtirof etilgan. Romanlari Angliyada, shuningdek, Damashq va Yunoniston orollari, Ispaniya, Fransiya, Avstriya kabi mamlakatlarda ham chop etilganContemporary Literary Criticism, v. 35. Gale Research Company, 1985..

U 1950-yillarning oxiridan 1980-yillargacha mashhurlik choʻqqisida boʻlgan. Aynan shu yillari koʻplab romanlari boshqa tillarga tarjima qilingan. Yozuvchining eng mashhur romanlaridan biri boʻlgan „The moon-Spinners“ film qilib sahnalashtirilgan. Stewart ishqiy romanlarni tasvirlashda, romantik janrnlarni yoritib berishda eng koʻzga koʻringan yozuvchilardan biri edi. Tanqidchilar tomonidan uning asarlariga Victoria Holt va Phyllis Whitney kabi mashhur romantik yozuvchilarning asarlaridan ustun deb baho berilganFriedman, Lenemaja (1990), Mary Stewart, Boston, Massachusetts: Twain Publishers, .

 Shaxsiy hayoti 
Mary Rainbow geologiya fanlari oʻqituvchisi Frederik Styuartga turmushga chiqdi, ikkalasi ham Durham universitetida ishlagan edilar. The Times gazetasida ularning nikohi eʼlon qilindi. 30 yoshida Maryga farzand koʻra olmaslik tashxisi qoʻyildi.

1956-yilda ular oilaviy Edinburgga koʻchib oʻtdilar, u yerda Mary geologiya va mineralogiya fanlari professori, keyinchalik Edinburg universitetining geologiya kafedrasi raisi boʻldi.

1974 yilda uning turmush oʻrtogʻi Frederick Stewart ritsar unvoniga sazovor boʻldi hamda u Lady Stewartga aylandi, Lekin u hech qachon bu unvondan foydalanmagan. Frederick Stewart 2001-yilda vafot etgan.

 Manbalar 

 Havolalar 

 „Sahifadan tashqari – Meri Styuart“ 2010 yil. Har hafta Shotlandiya yozuvchisi ishtirokidagi madaniyat va adabiyot turkumi. Ushbu epizodda romantik va tarixiy romanchi Meri Styuart oʻzining oʻqish va yozishga boʻlgan tabiiy ishtiyoqi va Merlin romanlarini yaratish haqida gapiradi.
 „Meri Styuart: Ertaklar soʻzlovchisi“ 2011 yil. Sirli sahnadan Ketrin Xoll Peyjning maqolasi.
 Rochester universiteti.  „Meri Styuart bilan intervyu“ 1989 yil.  Zamonaviy Artur adabiyoti mualliflari bilan suhbatdan . 
 „Yozuvchi Meri Styuart – Antoniya Freyzer kabi xonim – nomi boʻyicha; va bu oʻxshashlikni tugatadi“ 1976 yil. Fred Hauptfuhrerning Early People jurnalidagi maqolasi.
 Mary Stewart
 Mary Stewart

Turkum:2014-yilda vafot etganlar
Turkum:1916-yilda tugʻilganlar
Turkum:Alifbo boʻyicha yozuvchilar